Etter Østerrike-Ungarns fall i 1918/19 gjorde den kortlivede staten Deutschösterreich krav på området. Ptuj ble imidlertid uten folkeavstemning lagt til Jugoslavia. Den opprinnelig tyskspråklige befolkningen i Ptuj som i 1910 utgjorde 86 % av indre by, ble stadig mindre i tiden mellom de to verdenskrigene. I de omkringliggende landsbyene var språket fra 1919 gjennomgående slovensk.